Komisijos pranešimas Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema Nr. 1–5/2005 /* SEK/2005/0827 galutinis */





[pic] | EUROPOS BENDRIJŲ KOMISIJA | Briuselis, 14.6.2005 SEK(2005) 827 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 1–5/2005 TURINYS 1. 2005 M. BIUDžETINė PROCEDūRA 3 2. Pastabos dėl 2005 m. biudžeto vykdymo 4 3. IšVADOS 6 1. 2005 M. BIUDžETINė PROCEDūRA 2005 m. biudžetinė procedūra 1 išlaidų kategorijai kartu su atitinkamomis kiekvieno etapo asignavimų sumomis yra pateikiama 1 priede. 2004 m. balandžio 28 d. Komisija priėmė preliminarų biudžeto projektą (PBP), apimantį 50 675,5 mln. EUR siekiančius įsipareigojimų asignavimus ir 50 113,9 mln. EUR siekiančius mokėjimų asignavimus 1 išlaidų kategorijai. Skirtumas tarp įsipareigojimų ir mokėjimų asignavimų siekia 561,6 EUR, kadangi naujosioms valstybėms narėms taikoma pereinamojo laikotarpio priemonė, skiriant diferencijuotus asignavimus, o ne visas kitas EŽŪOGF Garantijų skyriaus priemones. Numatytų asignavimų suma, įtraukta į 2005 m. PBP 1a išlaidų subkategorijai, buvo grindžiama vidaus ir išorės rinkos sąlygų įvairiems aptariamiems produktams įvertinimu bei daugeliui kitų priemonių taikomais apskaičiuotais reikalavimais. Numatytų asignavimų suma, įtraukta į 2005 m. PBP 1b išlaidų subkategorijai, buvo nustatyta ties viršutine šiai išlaidų subkategorijai taikoma riba. 2004 m. liepos 16 d. Ecofin (biudžeto) taryba priėmė biudžeto projektą (BP), taikydama išviso 1 000,0 mln. EUR siekiantį linijinį mažinimą nuo PBP asignavimų visoms 1a išlaidų subkategorijos (žemės ūkis) prekėms, kurioms prašomi asignavimai viršijo 800,0 mln. EUR. Priešingai, Europos Parlamentas po pirmojo svarstymo sumažino PBP Komisijos prašomus asignavimus tai pačiai išlaidų subkategorijai maždaug 4,0 mln. EUR. 2004 m. spalio mėn. Komisija pasiūlė 2005 m. PBP keitimo raštą, prašydama 50 451,5 mln. EUR siekiančių įsipareigojimų asignavimų ir 49 889,9 mln. EUR siekiančių mokėjimų asignavimų 1 išlaidų kategorijai. Komisija, remdamasi įvairių atitinkamų produktų vidaus ir išorės rinkos sąlygų įvertinimu, paprašė 43 289,3 mln. EUR siekiančių įsipareigojimų asignavimų 1a išlaidų kategorijai, taigi sumažindama savo prašymą maždaug 224,0 mln. EUR, lyginant su PBP lygiu. Sumos 1b išlaidų subkategorijai liko nepakeistos, lygios 2005 m. PBP sumoms. 2004 m. lapkričio 26 d. Ecofin (biudžeto) taryba surengė antrąjį 2005 m. PBP keitimo rašto svarstymą ir, atsižvelgdama į žemės ūkio išlaidas pagal 1 išlaidų kategoriją, išlaikė tą patį asignavimų lygį, koks buvo nuspręstas 2004 m. liepos mėn. pirmojo svarstymo metu. Taryba neatsižvelgė į 2004 m. spalio Komisijos keitimo raštą, kuriuo numatyti biudžeto reikalavimai buvo atnaujinti, pasiūlant bendrą 224,0 mln. EUR mažinimą. 2004 m. gruodžio 16 d. Europos Parlamentas priėmė 2005 m. biudžetą. 2005 m. EŽŪOGF Garantijų skyriaus biudžeto įsipareigojimų asignavimai siekė 49 676,0 mln. EUR, o jo mokėjimų asignavimai siekė 49 114,4 mln. EUR 1 išlaidų kategorijai. Biudžeto asignavimai yra tokie pat, kaip ir biudžeto projekte, kurį po pirmojo svarstymo 2004 m. liepos mėn. priėmė Taryba. Būtent: - 1a išlaidų subkategorijai : įsipareigojimų asignavimai siekė 42 835,0 mln. EUR ir yra maždaug 776,0 mln. EUR mažesni, nei 2004 m. spalio mėn. keitimo rašte siūloma asignavimų suma. Šie asignavimai liečia visas tris Komisijos veiklos sritis, būtent: žemės ūkis (politikos sritis 05), žuvininkystė (politikos sritis 11), bei sveikatos ir vartotojų apsauga (politikos sritis 17), įtrauktas į šią išlaidų subkategoriją. Reikšmingas 2005 m. biudžete įtrauktus asignavimus apibūdinantis veiksnys yra tai, kad jie nėra pagrįsti jokiu įvairių susijusių produktų atnaujintu vidaus ir išorės rinkos sąlygų įvertinimu ir analize, kaip buvo 2004 m. spalio mėn. keitimo rašte numatytu kreditų poreikio atveju. Pagaliau pieno produktų ir cukraus sektoriams sutarta asignavimų suma yra didesnė, nei ta, kurios buvo prašoma pagal atnaujintus poreikius, įtrauktus į keitimo raštą. Tuo pačiu metu sutarta asignavimų suma grūdų bei vaisių ir daržovių sektoriuose yra mažesnė, nei ta, kurios buvo prašoma pagal atnaujintus poreikius, įtrauktus į keitimo raštą, kuriame atsižvelgiama į tokius neigiamus veiksnius, kaip labai gausus grūdų derlius, paskutinės pasaulinės rinkos kainos bei dolerio nusilpimas euro atžvilgiu; - 1b išlaidų subkategorijai: į biudžetą įtraukta asignavimų suma buvo nepakeista, nes iš pat pradžių ji buvo nustatyta ties viršutine šiai išlaidų subkategorijai taikoma riba. 2. PASTABOS DėL 2005 M. BIUDžETO VYKDYMO 2004 m. spalio 16 d.–2005 m. kovo 31 d. laikotarpio faktinis biudžeto vykdymas, palyginti su rodiklio nurodomu išlaidų lygiu, nustatytas remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] nuostatomis, yra pateikiamas 2 priede. Toliau pateikiamas trumpas komentaras apie reikšmingiausius skirtumus tarp faktinio ir numatomo 2005 m. biudžeto vykdymo lygio įvairiuose sektoriuose. 2.1. Piniginiai veiksniai Dolerio ir euro kursas Per minėtą laikotarpį patirtose išlaidose atsispindi dolerio ir euro kurso kitimas. Išlaidas, skirtas didžiajai daliai eksporto grąžinamųjų išmokų už žemės ūkio produktus, ypač už grūdus ir cukrų, bei tam tikrai valstybių vidaus pagalbai, pvz., pagalbai už medvilnę, paveikia euro ir dolerio kurso kitimo tendencijos. Biudžeto valdymo institucijos priimtas biudžetas buvo grindžiamas 2005 m. PBP, kuris buvo parengtas remiantis vidutiniu euro kursu 1 EUR = 1,25 USD, prašomais asignavimais. Reikėtų pažymėti, kad 2004 m. rugpjūčio 1 d.–2005 m. kovo 31 d. vidutinis dolerio kursas apytikriai buvo 1 EUR = 1,28 USD, t. y. maždaug 2 % aukštesnis už kursą, kuriuo remtasi rengiant 2005 m. biudžetą. 2.2. 1a išlaidų subkategorija – Rinkos veiksniai 2.2.1. Rinkos priemonės grūdams Kadangi šio laikotarpio pabaigoje įgyvendinimo ir vykdymo lygiai sutampa, Komisija mano, kad ši situacija yra laikina. Iš tiesų, dėl pernelyg gausaus 2004–2005 m. derliaus padidėjo viešajam saugojimui skirtų grūdų kiekiai. Dėl šios priežasties Komisijai 2004 m. spalio mėn. keitimo rašte teko prašyti papildomų kreditų, kurių vis dėlto biudžeto valdymo institucija nesuteikė. Šiuo metu, nors didžiuliai grūdų kiekiai buvo pateikti viešajam saugojimui, dalis šių kiekių dar nėra priimti saugojimui dėl su pajėgumais susijusių problemų naujosiose valstybėse narėse. Šiuo metu dėl tokios situacijos sunku numatyti reikiamus asignavimus šiame sektoriuje. 2.2.2. Tiesioginės išmokos už pasėlius Šiuo metu Komisija tiria pernelyg didelio asignavimų įsisavinimo, palyginti su rodiklio nurodomu lygiu, priežastis. Daugelyje valstybių narių padengtinos išlaidos, kurias Komisija apskaičiavo, remdamasi šių valstybių narių pranešimais apie šios schemos įgyvendinimą palaikančius parametrus, neatitinka faktiškai išmokėtų sumų arba tų pačių valstybių narių mokėjimams numatytų sumų. Kai tik šis tyrimas bus baigtas, Komisija pateiks savo apskaičiavimus kaip galutinius asignavimų poreikius šiai schemai. 2.2.3. Maisto programos Tikimasi, kad per didelis asignavimų įsisavinimas šiame laikotarpyje yra laikinas dalykas, kurio nebeliks baigiantis šiems biudžetiniams metams, nes išlaidos pagal šią schemą yra grindžiamos metiniu patvirtintu planu, kuris susieja turimus asignavimus su produktų kiekiais ir į šį planą įtraukta jų atitinkama verte. 2.2.4. Cukrus Komisija pastebėjo, kad lyginant su praėjusių biudžetinių metų situacija eksporto grąžinamųjų išmokų mokėjimai sulėtėjo, todėl dabar ji tiria, ar ši situacija yra laikina, ar ji gali tęstis iki šių biudžetinių metų pabaigos. Pastaruoju atveju tikimasi, kad šios schemos asignavimai bus nepakankamai panaudoti. Kita vertus, dėl esamos rinkos situacijos šiame sektoriuje pirmą kartą BŽŪP istorijoje teko taikyti viešąjį saugojimą cukrui, ir tai gali turėti reikšmingos įtakos biudžetui. 2.2.5. Tekstilės augalai Komisija neturi informacijos, kuri galėtų patvirtinti biudžeto vykdymą, todėl bet kokie apskaičiavimai šiuo metu gali būti rizikingi. Iš tiesų galutinės išlaidos pagalbai medvilnės sektoriuje priklausys nuo bendros deklaruotos medvilnės produkcijos Graikijoje ir Ispanijoje. Šis parametras paveiks pagalbos mažinimo, kuris bus taikomas, jei ši produkcija viršys didžiausią garantuotą kiekį, formą ir intensyvumą.Be to, pasaulio rinkoje medvilnės kaina, siejant ją su galutinių produkcijos skaičių deklaravimo metu esamu euro ir dolerio kursu, paveiks mokėtinos pagalbos galutinės sumos apskaičiavimą. Šį apskaičiavimą tikimasi atlikti nuo gegužės pabaigos iki birželio pradžios. 2.2.6. Horizontalaus pobūdžio tiesioginė pagalba Komisija mano, kad supaprastintų išmokų už plotą schemos (SAPS), kuri apima aštuonias iš dešimties naujųjų valstybių narių, galutinis asignavimų įsisavinimas bus pernelyg didelis. Šio perviršio priežastis yra dvigubo kurso poveikis, atsirandantis dėl to, kad bendros valiutos erdvei nepriklausančios valstybės narės pagalbą išmoka nacionaline valiuta. Galutinė šio pernelyg didelio asignavimų įsisavinimo, kylančio dėl šio poveikio, suma bus žinoma tik tuomet, kai visos išmokos bus išmokėtos ir deklaruotos Komisijai. 2.2.7. Pienas ir pieno produktai Komisija sutinka su šiuo metu rodiklio rodomu nepakankamu asignavimų įsisavinimu šiame sektoriuje ir mano, kad tokia situacija greičiausiai išliks iki šių biudžetinių metų pabaigos, jei šiame sektoriuje išsilaikys esamos palankios vidaus ir išorės rinkos sąlygos. Šios sąlygos leido Komisijai sumažinti bendrą eksporto gražinamųjų išmokų ir vidaus rinkos pagalbos dydį už skirtingus šio sektoriaus produktus. 2.2.8. Galvijiena Rodiklis rodo šiuo metu esamą nepakankamą asignavimų įsisavinimą. Komisija mano, kad šis nepakankamas įsisavinimas yra laikinas, nes ji apskaičiavo, kad jei valstybės narės sumokės visas 2004 m. priemokas už gyvulius, tuomet prireiks nuo 2004 m. spalio mėn. keitimo rašto nubrauktų ir 226,0 mln. EUR siekiančių asignavimų šioms numatytoms išmokoms padengti. 2.3. 1b išlaidų subkategorija – Kaimo plėtra Asignavimai kaimo plėtrai (ES-15) ir pereinamojo laikotarpio priemonei naujosioms valstybėms narėms buvo nustatyti ties viršutine šios išlaidų subkategorijos riba. Pernelyg didelis pereinamojo laikotarpio priemonės asignavimų įsisavinimas yra laikinas, nes atitinkamas rodiklis buvo nustatytas laikantis prielaidos, kad visi įsipareigojimai pagal šią priemonę bus įgyvendinti 2005 m. balandžio mėn. Tačiau Komisijos tarnybos jau prieš tą laiką buvo pajėgios pradėti šių asignavimų skirstymą, kuris sukėlė šį pernelyg didelį asignavimų įsisavinimą, kurį tikimasi sureguliuoti 2005 m. balandžio mėn. 3. IšVADOS 1a išlaidų subkategorijai, asignavimų įsisavinimas valstybių narių išlaidoms nuo 2004 m. spalio 16 d. iki 2005 m. kovo 31 d. sudarė 32 902,6 mln. EUR, t.y. 76,8% turimų asignavimų. Bendra biudžeto asignavimų neįsisavinta suma, lyginant su rodikliu, sudarė maždaug 261,2 mln. EUR tam pačiam laikotarpiui. Šis neįsisavinimas iš esmės gali būti priskirtas gyvūninės kilmės produktų sektoriui, o augalų produktų sektoriuje matomas pernelyg didelis biudžeto asignavimų įsisavinimas. Šiuo metu Komisija atidžiai stebi situaciją. 1b išlaidų subkategorijai, asignavimų įsisavinimas valstybių narių išlaidoms nuo 2004 m. spalio 16 d. iki 2005 m. kovo 31 d. sudarė 2 705,6 mln. EUR, t.y. 39,5% turimų asignavimų. Šiuo metu Komisija tikisi, kad šio sektoriaus asignavimai bus įsisavinti taip, kaip siūloma 2005 m. biudžete. [pic] [pic] [1] OL L 244, 2000 9 29, p. 27.